**ELŐTERJESZTÉS**

**A Gazdasági és Jogi Bizottság 2024. január 24-i ülésére**

**Javaslat ingatlan értékesítésével kapcsolatos döntés meghozatalára**

Szombathely Megyei Jogú Város Önkormányzata a 340/2023. (X.26.) Kgy. sz. határozat alapján egyfordulós liciteljárás keretében pályázatot hirdetett a tulajdonában lévő szombathelyi külterületi 02089/6 hrsz.-ú kivett telephely megnevezésű ingatlanból telekalakítási eljárás lefolytatását követően kialakuló területre. A telekalakítási eljárás lefolytatása Önkormányzatunk kötelezettsége.

A pályázati felhívás 2023. október 27. napján kifüggesztésre került, az ajánlatok beadási határideje 2023. november 27. napja 9:00 óra volt. Határidőben egy pályázat érkezett zárt borítékban, az ajánlattevő az E.ON Észak-dunántúli Áramhálózati Zrt. volt.

A Gazdasági és Jogi Bizottság a 309/2023. (XI.28) GJB számú határozatában Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet előírásai szerint az E.ON Észak-dunántúli Áramhálózati Zrt. ajánlatát formai szempontból érvényesnek nyilvánította.

A Bizottság döntése alapján érvényes pályázatot benyújtott ajánlattevő részvételével 2023. január 11. napján licittárgyalásra került sor, amely alapján a pályázati eljárás eredményesen zárult, a nyertes ajánlattevő az E.ON Észak-dunántúli Áramhálózati Zrt. lett.

A liciteljárás lefolytatását követően a rendezési tervi szempontoknak megfelelő telekalakítási eljárás eredményeként a terület nagysága a pályázati felhívásban jelzettekhez képest 17463 m2-ről 17563 m2 nagyságúra változott.

A nyertes ajánlattevő E.ON Észak-dunántúli Áramhálózati Zrt. vállalja, hogy a megnövekedett terület vételárát az ajánlatában foglalt m2 ár alapján megfizeti Önkormányzatunknak.

Kérem a Tisztelt Bizottságot, javasolja a Közgyűlés számára, hogy a szombathelyi külterületi 02089/6 hrsz.-ú kivett telephely megnevezésű ingatlanra vonatkozó telekalakítási eljárással kapcsolatos tájékoztatást vegye tudomásul és értsen egyet azzal, hogy a szombathelyi 02089/6 hrsz.-ú kivett telephely megnevezésű ingatlanból kialakuló 17563 m2 nagyságú területre vonatkozó adásvételi szerződést aláírjam.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2024. január 18.**

 **/: Dr. Nemény András :/**

**Határozati javaslat**

**……../2024. (I. 24.) GJB. sz. határozat**

A Gazdasági és Jogi Bizottság javasolja a Közgyűlésnek, hogy a szombathelyi külterületi 02089/6 hrsz.-ú kivett telephely megnevezésű ingatlanra vonatkozó telekalakítási eljárással kapcsolatos tájékoztatást vegye tudomásul, továbbá értsen egyet azzal, hogy a szombathelyi 02089/6 hrsz.-ú kivett telephely megnevezésű ingatlanból kialakuló 17563 m2 nagyságú területre vonatkozó adásvételi szerződést a polgármester aláírja.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal